[{"text_idx": "#000001", "text": "Minu Vormsi on kodutu\u0308tarde su\u0308gislaager ja geopeituse tiir u\u0308mber saare aprillikuises lumetormis. Ko\u0303ik kohustuslikud vaatamisva\u0308a\u0308rsused on ammu na\u0308htud, ainult ja\u0308a\u0308tee kogemust puudub. Raamatu kirjelduses lubab autor Va\u0308inamere Twin Peaksi, lugusid ja saladusi. Ma seda sarja ise ku\u0308ll na\u0308inud pole, aga olen kuulnud, et see on tulvil po\u0303nevust ja mu\u0308stikat. Seletamatut on selles raamatus ku\u0308ll u\u0308sna napilt. Paralleelid, kuidas saarel pole asjad nii nagu esmalt na\u0308ib, ei olnud piisavalt veenvad. U\u0308ht-teist uut sain ku\u0308ll saare kohta teada. Raamatus on loodust, ajalugu, elu, surma, poliitikat, kaks no\u0303ida. Barbi Pilvre Vormsi on ajaloovaimustus, kasside taevas ja lo\u0303putu remont."}, {"text_idx": "#000002", "text": "Mulle ei sobinud kohe u\u0308ldse Barbi Pilvre kirjutamisstiil. Ha\u0308irisid kordamised ja laused stiilis \u201csellest kirjutab hiljem\u201d, \u201csellest juba kirjutasin enne\u201d. See ei olnud nii pikk raamat, et samu lugusid mitu korda lugeda. Lisaks on alguses pikalt Vormsi ajaloost, aga see ja\u0308i kuidagi kuivaks ja igavaks. Paar po\u0303nevat fakti ja\u0308i ikka ka meelde, eriti kui eri paigust on saarerahvas kokku tulnud - u\u0308mberasustatud venelastest polnud mul aimugi. Autori eelto\u0308o\u0308 on po\u0303hjalik ja allikad on raamatu lo\u0303pus ka va\u0308lja toodud, kui tekib huvi saarest po\u0303hjalikumalt lugeda. Selle asemel, et saare ajalugu oma kogemustega po\u0303imida, on eraldi peatu\u0308kid ajaloost ja peatu\u0308kid tema enda elust. Tegelasi on va\u0308ga palju, fakte ja nimesid on palju, aga sisu ja\u0308i enamjaolt pinnapealseks. Seeto\u0303ttu tuli u\u0308llatusena, kui surm pisara silma vo\u0303ttis. See oli ku\u0308ll ainus emotsioon, mida raamat pakkus. Vormsit oli ku\u0308ll, aga seda \"minu\"-osa ja\u0308i va\u0308heks."}, {"text_idx": "#000003", "text": "\"Minu Vormsi\" ra\u0308a\u0308gib Barbi Pilvre suvedest ja talvedest Vormsil ja ka saare enda ajaloost. Pettusin, et raamatus oli va\u0308he lubatud mu\u0308stikat ja mulle ei sobinud autori stiil, misto\u0303ttu kippus kohati huvi kaduma. Vormsi ajaloo ja elu kohta sai sellegipoolest u\u0308ht-teist huvitavat teada ja kui seal varem ka\u0308inud pole, siis on raamat kindlasti heaks teejuhiks. Soovitan, kui tahad teada, kuidas saar kujunenud on ja kuidas seal ta\u0308napa\u0308eval elatakse!"}]